Primele reguli ale dresajului 


Dresajul elementar incepe inca din primele saptamani de viata ale catelului. De multe ori 
acest dresaj depinde de crescatorul de la care iei puiul. Daca ai o relatie buna cu persoana 
respectiva, iar aceasta cunoaste bine puii pe care ii creste, poti face demersuri pentru a 
influenta dresajul primar inca din primele saptamani. De asemenea, cunoscand toti puii 
din crescatorie, il vei putea alege pe cel care deja a trecut prin abc-ul dresajului. 
Urmatoarele randuri te vor ajuta sa dobandesti admiratia, respectul si dragostea pe care ti 
le poate oferi un catel o data ce l-ai adus acasa. 


Principii de baza 


Evita pedepsele 


Pedepsirea in timpul exercitiilor de dresaj nu este recomandata, deoarece inhiba dorinta si 
placerea catelusului de a lucra alaturi de tine; prin contrast, o atitudinea pozitiva si 
recompensatoare are de cele mai multe ori efectele scontate. Stimulii negativi folositi in 
timpul dresajului ar trebui sa se limiteze la cuvantul “NU!” si la blocarea cu ajutorul 
mainilor a actiunilor gresite pe care le face catelusul. Lovirea sau abuzul fizic de orice fel 
sunt nerecomandate in cazul unui pui de catel, acestea fiind permise numai in cazuri 
extreme, atunci cand este vorba de un caine adult. 


Consecventa si sincronizarea comenzilor 


Aminteste-ti ca sincronizarea inseamna totul. Coordonarea comenzilor si a miscarilor 
instructorului va influenta capacitatea puiului de catel de a intelege lectia de dresaj. Este 
important ca el sa inteleaga, atunci cand este corectat, ca acest lucru are legatura cu 
comportamentul sau din acel moment, si ca va fi laudat in cazul in care se va conforma 
comenzilor. 

De exemplu, daca unui catel i se spune sa vina, iar acesta se afla in alta camera, rontaind 
o jucarie, mai mult ca sigur ca nu va raspunde. Daca va fi lasat sa ramana acolo, va asocia 
comanda “Vino!” cu “Ignora!” De aceea, puiului i se va spune “Vino!” doar in 
circumstante in care poate fi controlat, in lesa sau cand se afla in acelasi spatiu cu 
instructorul. Va fi tras incet spre acesta, apoi laudat si recompensat. Va asocia astfel 
“Vino!” cu apropierea de stapan si cu recompensarea. 


Permite-i sa actioneze de unul singur 


Permite-i catelusului tau sa-si urmeze instictul inainte sa il fortezi sa faca un anumit lucru 
sau sa-i aplici corectii de comportament. Simpla ghidare este mult mai eficienta si ii ofera 
mai multa incredere decat forta. Cand un pui de catel vede ca instructorul sau trage de el 
sau il forteaza sa faca o anumita miscare, acesta nu va mai fi motivat sa faca acel lucru de 
unul singur. 


Daca insa 1 se da ocazia sa aleaga intre a fi tarat in lesa, chiar recompensat, si a munci 
cateva minute urmate de laude si pauza, orice catel va alege calea mai usoara. Lasa-l sa se 
straduiasca pentru recompensele primite, si va accepta acest lucru ca pe ceva necesar. 
Cand catelusul va progresa, va deveni mai sigur pe el si va sti cand sa actioneze la o 
comanda, fara a astepta implicarea stapanului. 


Repetitia 


Acest aspect este strans legat de folosirea sedintelor de dresaj de durate mici. Exerseaza o 
comanda de cate ori este nevoie, pana aceasta va fi efectuata corect, sau aproape corect. 
O data ce catelusul a inteles si raspunde bine la comanda, OPRESTE-TE. El va invata 
astfel ca atunci cand face un exercitiu repede si corect, nu este nevoie sa-l repete la 
nesfarsit, aceasta constituind o recompensa in sine. 


Rabdarea si increderea 


Pentru dresajul unui pui de catel este nevoie de rabdare si incredere. Acesta simte 
increderea in sine a instructorului, care i-o transmite automat, fara a fi nevoie sa-i spuna 
un cuvant. Lipsa de incredere, pe de alta parte, risca sa-i compromita cainelui abilitatea 
de a invata daca nu este corectata la timp. Rabdarea nu se invata nici ea foarte usor, dar, 
daca nu este folosita in mod curent in relatia cu dresorul, catelul va actiona cu frica si 
indoiala. 


Foloseste comenzi simple 


O metoda mult mai eficienta de a-ti invata catelusul diverse comenzi este sa nu efectueze 
un exercitiu complex intr-o singura sedinta. Comanda “Sezi — Asteapta!” nu se invata 
toata dintr-o data, ci trebuie impartita in cele doua comenzi care o compun. Mai intai 
catelul trebuie sa invete cum sa raspunda la comanda “Sezi!” de unul singur. Abia apoi 
vei putea sa introduci a doua comanda, “Asteapta!”, moment in care poti sa te indepartezi 
usor de el si sa astepti reactia sa. 

Daca acesta va intelege ca trebuie sa ramana pe loc, poti incerca sa te indepartezi cate 
putin, treptat, si apoi chiar sa introduci in exercitiu si factorul timp al asteptarii. Intr-un 
final, catelusul ajunge la stadiul in care va ramane pe loc, fara sa conteze cat de departe 
sau cat de mult timp a plecat instructorul sau. El va sti ca trebuie sa ramana pe loc pana 
cand i se spune ca este liber. 


Vorbeste cu catelusul 


Mentinerea unui contact verbal pozitiv cu catelul ajuta la captarea atentiei acestuia. 
Cuvintele de lauda si corectiile il vor ajuta sa inteleaga ca in acele momente trebuie sa fie 
atent si sa urmeze comenzile dresorului, in functie de tonul si modul in care sunt date. 
Asfel, puiul de catel invata sa priveasca catre chipul celui care il instruieste, un lucru 


foarte util in a-i atrage atentia. 


Nu folosi mainile 


O cale sigura de a-ti ruina toate eforturile de dresaj este sa atingi des catelul in timpul 
exercitiilor. Acest lucru nu se aplica pentru primele 12 saptamani de viata, cand puiul are 
nevoie de atingerile ce-i dau sentimentul de siguranta si apropiere fata de tine si intaresc 
relatia de afectiune dintre voi. 

Mai tarziu, o data ce cunoaste o parte din comenzile elementare, abtinerea de la 
mangaieri va ajuta insa la procesul de invatare. Altfel, puiul va asocia atingerile 
instructive sau corective ca pe ceva pozitiv, chiar la nivel de recompensa. Foloseste pe cat 
posibil lesa pentru a-l ghida in efectuarea unui exercitiu, pastrand atingerile pentru 
mangaierea si laudele de la final. Acest fapt ajuta ca raportul dintre tine si catelusul tau sa 
fie unul bazat pe disciplina in timpul exercitiilor, si pe afectiune dupa efectuarea lor 
corecta. 


Curs 7 dresaj caine - ANTRENAMENT 
CANIN 


După ce am încheiat pregătirea pentru examenul de câine de companie, atenția se 
îndreaptă spre examenele superioare, I.P.O. (International Prufungs Order). 

Aceste examene sunt un adevărat triatlon, care conţine probele de urmă, disciplină şi atac. 
Pentru partea de disciplină, pe lângă cele studiate pentru examenul de BH se adaugă patru 
comenzi esenţiale: aportul de pe sol, aportul peste obstacol, aportul peste palisadă, 
trimiterea înainte. 

Oricum, judecata arbitrului va fi mai severă dacă la examenul BH se mai trec cu 
vederea comenzile duble generate de necunoaşterea conductorului, la I.P.O. ele vor fi 
penalizate clar. 

Cum fără a efectua aportul, promovarea examenului este aproape imposibilă, deoarece 
este greu de imaginat că un câine poate executa celelalte comenzi perfect fără a pierde un 
punct, deducem că atenția acordată pentru dezvoltarea interesului pentru obiecte 
mişcătoare trebuie să fie maximă. 

De la vârste fragede este bine să începem să ne jucăm cu căţeluşul cu o minge legată cu 
şiret, până când acesta devine dependent de ea. Joaca trebuie făcută mai târziu cu două 
obiecte identice, astfel încât puiul să nu caute să fugă cu primul obiect dobândit. 
Arătându-i cel de-al doilea obiect în timp ce se întoarce cu primul, schimbul se va face 
uşor. 

Deşi pare o comandă uşoară, aportul este dificil datorită disciplinei inclusă în realizarea 
probei. 

Comanda ,"aport" de pe sol se execută cu un butuc standard de 800 g, cu capetele pătrate, 
astfel încât să nu continue să se rostogolească prea mult după ce a atins solul. Această 
comandă se execută în patru timpi: câinele stă în poziție de bază în partea stângă. Se 
aruncă butucul. După ce acesta a încetat să se mai mişte, se comandă ,"aport". Câinele 


trebuie să aducă butucul repede, pe drumul cel mai scurt şi să se aşeze cu el în ,„"şezi" în 
fața conductorului, la o distanţă suficient de mică, astfel încât să nu necesite aplecarea 
acestuia pentru a recupera butucul din gura câinelui. Se depunctează mestecarea aportului 
sau depunerea lui pe sol. 

Greutatea comenzii constă în faptul că interesul pentru butuc scade la mulți câini după ce 
acesta a încetat să se mai mişte. 

Ultimul timp al comenzii este trecerea din nou în poziţie de bază după ce a predat 
butucul. Se depunctează, de asemenea, refuzul de a preda butucul. 

Aportul peste obstacol se face peste un gard batant, înalt de 1 metru şi lat de 1,20 m. 
Butucul folosit de data aceasta are doar 600 g. 

Câinele trebuie să sară în ambele sensuri. Refuzul de a sări la ducere sau la întoarcere 
atrage după sine pierderea a jumătate din punctaj. 

Comanda ,"aport" va fi dată atunci când câinele se află în aer, până să atingă pământul, 
după ce a sărit obstacolul. 

Aportul peste palisadă se face peste o structură înaltă de 1,80 m, cu traverse orizontale 
pentru a juta câinele să se cațere pe ea. Această probă prezintă un grad şi mai mare de 
dificultate pentru că se pierde contactul vizual între câine şi conductor după ce acesta a 
ajuns pe partea cealaltă a palisadei. Butucul folosit va avea tot greutatea de 600 g. 
Trimiterea înainte se face plecând întotdeauna din poziția inițială de începere a 
examenului de lucru, pe aceeaşi direcție pe care câinele a executat comenzile din mişcare. 
După ce am plecat cu câinele la pas, comandăm ,"înainte"”. Câinele trebuie să se 
desprindă de stăpân în cea mai mare viteză şi să avanseze până când acesta îi 

comandă „"'culcat". 

Dacă animalul se culcă singur, fără comandă, va fi depunctat. La fel şi dacă distanța pe 
care o parcurge este prea mică. O mică abatere de la direcția de avansare se admite. 
Comanda ,"înainte" este singura care poate fi însoțită de un semn cu mâna pe lângă 
comanda verbală, fără a atrage depunctarea. 

În articolul următor vom vorbi despre felul în care putem convinge câinele să execute 
comenzile ,"aport" şi "înainte". 


Dresajul elementar 


Dresajul de baza. 


Dresajul e extrem de important pentru a-ti invata cainele bunele maniere si pentru a crea 
o legatura speciala intre voi. Desi majoritatea cainilor sunt dresati inca de mici, unii caini 
primesc “educatia” mult mai tarziu. lata de ce ne-am gandit sa-ti prezentam pe scurt 
regulile de baza in dresajul canin. 


Inainte de a incepe sa-ti educi cainele, cateva sfaturi: 


e  Sesiunile de dresaj trebuie sa fie distractie! Cainii sunt nascuti pentru joaca, asa ca 
daca va simti distractie va invata si va tine minte mai repede. 

e  Sesiunile de dresaj trebuie sa fie scurte. Trei sesiuni de cate 10 minute sunt mai 
bune decat una de 30 de minute. 


e Finalul trebuie sa fie mereu intr-o nota optimista si cainele trebuie sa fie rasplatit 
pentru ca a fost ascultator. 

e  Opreste dresajul daca simti ca incepi sa simti furie sau frustrare — sunt stari ce se 
pot transmite cainelui. 

e Foloseste expresii faciale blande si fii clar in comenzile pe care le dai. 

e Aplica metodele de dresaj si rasplata cu consecventa. 

e  Rasplateste imediat orice progres cu gustari, jucarii si laude. 


Pot trece cateva saptamani de exercitii pana cainele tau va invata sa raspunda la comenzi. 
De aceea e important sa nu astepti prea mult de la el prea devreme. Gandeste ca un caine 
nu este obisnuit cu vorbirea umana, asa ca daca vei crede ca nu a inteles ceva, repeta. 


“Sezi” 


A-ti face cainele sa sada este una din comenzile e baza si poate cea mai importanta. 


e Ofera-i o recompensa si cere-i sa sada. Daca nu asculta, trece-i gustarea in sus, pe 
deasupra capului. Nasul se va ridica pentru a urma obiectul, deci logic fundul se 
va lasa la pamant. 

e Da-i gustarea imediat ce s-a asezat, cu multe laude. 

e  Exerseaza pana intelege ce trebuie sa faca. 

e Se va aseza ori de cate ori tii recompensa deasupra lui, deoarece cuvantul “Sezi” 
va fi asociat cu recompensa. 


““Culcat” 


Aceasta comanda urmeaza in mod firesc comenzii “Sezi”. Este foarte utila pentru a-l 
impiedica pe caine sa intre in bucluc, mai ales cand sunt si alti caini in preajma. 


e Fa-l sa sada tinandu-i ceva bun in fata ochilor. 

e  Coboara incet gustarea, astfel incat sa o urmeze cu capul, in timp ce ii dai 
comanda “Culcat”. 

e Cand a coborat cu tot corpul la pamant, da-i recompensa. 


“Aici” 


Este o comanda importanta pentru orice stapan de caine. Ti s-a intamplat vreodata sa te 
refuze cainele cand il chemi? Poti evita asta daca stii ce sa faci. 


Incepe exercitiul intr-un mediu controlat (in casa, intr-o curte imprejmuita cu gard etc.), 
unde nu exista nici un factor care sa-i distraga atentia. 


e Foloseste mereu aceeasi comanda de chemare fara a-ti arata niciodata mania. 
e  Striga-l pe nume de mai multe ori pe parcursul zilei, iar cand vine recompenseaza- 


| cu o gustare sau joaca-te cu el. 
e Cand a invatat sa vina, adauga la nume comanda de chemare. 
e Cand ai incredere ca a invatat destul, mergi in parc si scoate-i lesa. 
e Mergi in parc impreuna cu un alt stapan de caine dresat sa vina cand e chemat. 
e  Chemati ambii caini in acelasi timp si recompensati-l pe cel care vine primul. 


ALTE SFATURI PENTRU PRIETENUL TAU 


Mentine-l activ! 


Orice caine are nevoie de exercitiu in fiecare zi. In functie de varsta si starea cainelui tau, 
el va avea nevoie de o anumita doza de efort fizic. 


Daca ai un catelus mic, probabil face destul efort doar mergand peste tot si cautand locuri 
noi. Nu uita ca oasele catelusilor sunt inca in crestere si destul de moi, iar articulatiile nu 
sunt inca atat de stabile ca ale unui caine matur. Asa ca nu pune un catelus sa alerge sau 
sa se joace imediat dupa ce a mancat. De obicei, dupa masa catelusii dorm; lasa-i sa se 
Joace in voia lor cand doresc. 


Cat despre cainii de varste medii, ei au nevoie de putina incurajare pentru a-si pastra 
silueta. Iar cainii mai batrani au nevoie chiar de exercitii moderate ca intensitate, nu doar 
pentru controlul greutatii, ci si pentru a se mentine activi si in forma. 


Daca ai un caine care este deja gras, fa un efort in plus pentru a-i asigura plimbari, 
alergari, jocuri si alte activitati. Dar, inainte de toate, du-l la medicul veterinar pentru 
control si pentru a stabili impreuna un program de slabire pentru caine. Incepe exercitii 
usoare si apoi treci la activitati mai intense. Daca apar semne de oboseala, inceteaza 
exercitiile. Incepe de la 10 minute si poti ajunge la o jumatate de ora. Programul poate 
dura de la mai multe zile la mai multe saptamani, in functie de starea cainelui tau. 


10 reguli pentru dresajul cateilor 


1. Dresarea trebuie sa fie o experienta placuta atat pentru catel cat si pentru tine. Daca nu 
ai dispozitia necesara, nici sa nu incepi. Sesiunile de dresaj trebuie sa fie scurte, de 5 pana 
la 10 minute, pentru a-i mentine motivatia catelului. 


Daca patrupedul nu raspunde comenzilor tale, dupa mai multe incercari, nu-l recompensa. 
Intoarce-te la comenzile mai simple si apoi reia-le pe cele complexe. Termina dresajul 
intr-o nota pozitiva. 

Pune-ti catelul sa raspunda la o comanda pe care stii cu siguranta ca o va respecta. 
Rasplateste-l apoi si termina cu comanda liber. Evita cuvintele obisnuite ca ok. 


2. Orice caine ar trebui sa fie familiarizat cu comenzile de baza ca vino, sezi, jos si stai. 
Alte comenzi folositoare sunt /asa, da-o, da-l, opreste-te sau suficient. 


Tine minte ca motivatia unui catel scade cu cat comanda este mai complexa. Din 
perspectiva cainelui intrebarea este, ce este mai ofertant, alergarea dupa veverita sau 
intoarcerea la stapan. Intelegerea acestui aspect iti va creste rabdarea si sansele de succes. 


3. Dresajul nu trebuie sa includa pedepse. Deci, nu tipa, nu-ti lovi cainele, nu-l strange cu 
lesa si nu folosi niciodata electrosocuri. 


Tine minte ca opusul rasplatei nu este pedeapsa, este nerecompensarea. Majoritatea 
cainilor vor sa le faca pe plac proprietarilor, fie numai si pentru mancare, atentie sau 
Jucarii. 


4. Daca mancarea este rasplata, fa dresajul inainte de masa, nu dupa. Daca mangaierile 
sunt recompensele, atunci dreseaza catelul cand are nevoie cel mai mult de atentie, de 
exemplu cand te intorci de la munca. 


5. Ai grija ca rasplata sa fie in functie de tipul de motivatie care merge cel mai bine 
pentru el. Cainilor motivati de mancare trebuie sa le oferi mancarea preferata. Bucatile de 
mancare trebuie sa fie mici, iar textura sa fie una care nu necesita mestecare, altfel atentia 
cainelui va disparea. 


Daca rasplata este mangaiatul trebuie sa stii ca majoritatea cainilor nu le plac mangaierile 
pe cap, ci mai degraba cele pe piept. 


6. Dupa un raspuns corect, rasplateste-ti cainele in prima jumatate de secunda de la 
comanda pentru a fi sigur ca petul tau asociaza comportamentul sau cu micul premiu. 


7. Folosete comenzi scurte ca sezi, jos, las-o. Spune cuvantul o data. Nu repeta comanda. 
Cainii vor retine comanda timp de doua minute. In afara de cuvintele scurte e bine sa 
folosesti cuvinte cu consoane puternice ( c, k, t, x). Spune-i numele catelului inainte de 
comanda, iar daca a fost un succes, zi bravo. 


8. Mareste gradual timpul in care cainele trebuie sa ramana in pozitia sezut sau pe loc, 
pana cand acesta adopta o pozitie relaxata timp de un minut iar tu esti la 1,5 m de el. 


9. Variaza comenzile in timpul unei sedinte de dresaj. Pastreaza sedintele scurte dar fa-le 
in mod frecvent. Cainii vor invata mai multe din sedinte scurte si repetate decat din cele 
lungi si neregulate. 


Initial, catelul ar trebui rasplatit la 2 reusite din 3, apoi doar la una, pana se va ajunge sa 
primeasca doar ocazional. 


10. Dupa ce dresajul a avut loc intr-un loc linistit, poti incepe sa lucrezi in medii cu mai 
multe elemente care-i pot atrage atentia. Mai intai cu catelul in lesa, apoi treptat fara. 


